Rzeszów

Rzeszów (łat. Resovia, ukr. Ряшiв, jid. רײַשע) jo město w Pólskej a stolica podkarpackego wójewódstwa.

Rzeszów jo dostał měśćańske pšawo w lěśe 1354. W lěśe 1910 jo how bydliło 23 700, a w 2008 – . Něnto jo to 23. město w Pólskej pó wobydlaŕstwje.

Město lažy pśi rěce Wisłok, na něga bagnitem terenje.

Pśez Rzeszów wjeźotej zeleznicowa cera wót Wrocławja a Krakowa k Ukrainskej a droga E40 wót Zgórjelca do Korczowej pla Ukrainskej. Wokoło lěta 2012 jo planěrowana awtodroga A4 (Drježdźany-Kijow).

W Rzeszowje su wuše šule, mjazy drugim Uniwersytet Rzeszowski a Politechnika Rzeszowska. Politechnika Rzeszowska jo jadna z dwěju wusokeju šulowu w Pólskej, źož móžoš wuknuś ako pilot za ciwilne lětarstwo.

Pśed drugu swětowu wójnu w Rzeszowje jo była wuwita industrija za wójsko. Jo se producěrowało kanuny a lětanišća. Něnto firma WSK "PZL-Rzeszów" producěrujo wšakorake produkty za lětarstwo, mjaz drugim motory za wójaŕske lětadło F-16, ako jadnučka firma mimo Zjadnośonych statow Ameriki.

Pla Rzeszowa lažy mjazynarodne lětanišćo Rzeszów-Jesionka. Wót njogo lěta do Londona mjazy drugim linija Ryanair.

Rzeszowske sportowe kluby su nejwěcej wuspěšne w volleyballu (muske mustwo Asseco Resovia Rzeszów). Kopańcowej kluba stej Stal Rzeszów a Resovia Rzeszów. Popularny jo speedway; stadion kluba ZKS Stal Rzeszów jo 395 m dłujki a jaden z nejdlejšych w Pólskej.

 Nožki 

 Žrědła 

 Eksterne wótkaze  

Rzeszów